**2ο ΔΗΜΟΤΙΚΟ ΣΧΟΛΕΙΟ ΓΛΥΦΑΔΑΣ Τρίτη 28 Σεπτεμβρίου 2021**

**ΕΝΗΜΕΡΩΣΗ – ΑΝΤΙΜΕΤΩΠΙΣΗ ΚΡΟΥΣΜΑΤΩΝ ΣΤΗ ΣΧΟΛΙΚΗ ΜΟΝΑΔΑ**

Η σχολική μονάδα αντιμετώπισε με τη δέουσα ψυχραιμία την εμφάνιση κρουσμάτων covid-19 στο χώρο της, τηρώντας την κείμενη νομοθεσία και τις διατάξεις διασφαλίζοντας το σύνολο της μαθητικής κι εκπαιδευτικής κοινότητας.

Διερευνήθηκαν κι επιβεβαιώθηκαν οι δηλώσεις κρούσματος κατόπιν επικοινωνίας με τους γονείς και κηδεμόνες των μαθητών μας.

Ενημερώθηκαν η Διεύθυνση Π.Ε. Δ΄Αθήνας, η Διεύθυνση Δημόσιας Υγείας και Κοινωνικής Μέριμνας, καθώς και η Γενική Γραμματεία Πολιτικής Προστασίας.

Καταρτίστηκαν πίνακες ιχνηλάτησης σε μαθητές κι εκπαιδευτικούς και καταχωρίστηκαν οι στενές επαφές στις αντίστοιχες φόρμες- πίνακες των προαναφερόμενων υπηρεσιών. Διενεργήθηκε επικοινωνία κι ενημέρωση με τους φορείς.

Προχωρήσαμε σε σχολαστική αντισηψία χώρων, θρανίων ανά διδακτική ώρα και διάλειμμα με τη βοήθεια των εκπαιδευτικών μας και της κ. Παπαδογιαννάκη Αντιγόνης.

Διατηρήσαμε την ψυχραιμία μας, ώστε να επιτευχθεί συναισθηματική και ψυχική ισορροπία στους μαθητές και στο εκπαιδευτικό προσωπικό.

Πραγματοποιήθηκε Σύλλογος Διδασκόντων.

Ακολούθως οι υπεύθυνοι τμημάτων τις απογευματινές ώρες προχώρησαν σε προσωπική επικοινωνία με τους γονείς του τμήματός τους για συζήτηση κι ενημέρωση.

Τα βήματα, στα οποία προτρέπουμε κι επιβάλλεται να ακολουθηθούν από τους γονείς και κηδεμόνες των μαθητών μας είναι τα εξής:

**Oι μαθητές των τμημάτων Ε΄1, ΣΤ΄1 και ΣΤ΄2, οι οποίοι θεωρούνται στενές επαφές αύριο θα διενεργήσουν RAPID- TEST δωρεάν, κατόπιν παραλαβής βεβαίωσης της Διευθύντριας της μονάδας ότι ανήκουν στην ομάδα των στενών επαφών. Το Rapid- test θα επαναληφθεί και την 7η ημέρα. Ωστόσο θα εξακολουθήσουν να προβαίνουν σε self-test κάθε Δευτέρα και Πέμπτη εκάστης εβδομάδος.**

**Οι μαθητές Κοντινής Θέσης (ΚΘ), οι οποίοι ανήκουν στον «σταυρό» επιβάλλεται να προβαίνουν πλην των δύο Rapid-tests 1ης και 7ης ημέρας σε καθημερινό έλεγχο self tests.**

**Βεβαιώσεις θα επιδίδονται κατά τη διάρκεια του ωρολογίου προγράμματος τις ώρες διαλειμμάτων των μικρών τάξεων από την είσοδο – έξοδο επί της οδού Ελευθερίου Βενιζέλου. Η διάρθρωση του προγράμματος και των διαλειμμάτων είναι αναρτημένη στην ιστοσελίδα του σχολείου (πορτοκαλί χρώμα). Σε κάθε περίπτωση θα μοιραστούν στους μαθητές μας και θα τις αναζητησετε στις σχολικές τσάντες τους την ώρα της αποχώρησης.**

**ΟΙ ΝΟΣΟΥΝΤΕΣ ΜΑΘΗΤΕΣ ΘΑ ΠΑΡΑΜΕΙΝΟΥΝ ΣΕ ΔΕΚΑΗΜΕΡΗ ΚΑΡΑΝΤΙΝΑ.**

**Οι κανόνες υγιεινής θα εξακολουθήσουν να τηρούνται με σχολαστικότητα στο σύνολο της σχολικής κοινότητας!**

**Καλή ανάρρωση στους νοσούντες. Καλή δύναμη και υγεία σε όλους. Ψυχραιμία και θετική σκέψη!**

Η ΔΙΕΥΘΥΝΣΗ ΤΟΥ ΣΧΟΛΕΙΟΥ

&

Ο ΣΥΛΛΟΓΟΣ ΔΙΔΑΣΚΟΝΤΩΝ